Det kun 19-årige speedwaytalent Mikkel B. Andersen fra Fjerritslev er af landstræner Hans Nielsen blevet udtaget til den trup, der fredag skal forsøge at køre Danmark i VM-finalen i holdspeedway i England, der afholdes dagen efter. Mikkel B. Andersen er udtaget i stedet for Frederik Jacobsen, og sammen med Michael Jepsen Jensen, Leon Madsen, Niels Kristian Iversen og Kenneth Bjerre skal den unge nordjyde forsvare de danske farver. - Jeg er selvfølgelig både stolt og glad, siger Mikkel B. Andersen. Ifølge talentet selv kan landstræner Hans Nielsens (der selv er tidligere Brovst-kører) skyldes, at Mikkel B. Andersen tidligere leveret stærke præstationer på den hurtige og teknisk svære bane i Manchester. Mikkel B. Andersen er i første omgang med som reserve for de fire øvrige kørere. - På den ene side vil jeg vildt gerne køre men på den anden side håber jeg ikke, en af mine holdkammerater bliver skadet, så dét får mig på banen. Men jeg er 100% klar, hvis Hans Nielsen sætter mig på banen, siger Mikkel B. Andersen. Danmark blev nummer to ved weekendens afdeling i Vojens.

Opsummering:
Speedwaykøreren Mikkel B. Andersen er blevet forfremmet til landsholdstruppen, der lørdag skal dyste i Manchester.